Sandra Lyng

Sandra Lyng, (født 18. april 1987 i Mosjøen) er en norsk musiker og låtskriver. Lyng kom på fjerdeplass i Idol i 2004.

Musikken 
Tidlig i 2005 lanserte Lyng sammen med Philip Ruud, fra musikkollektivet Pass It, singelen «Sommerflørt». Låten var lenge en av de mest spilte på NRK2-programmet Svisj, og lå på førsteplass på VG-lista topp 20 i fem uker. 

Sommeren 2005 ga hun ut hun sin andre singel, «I morgen», som er en nyinnspilling av låten fra musikalen «Annie»; denne låten kom på andreplass på VG-lista. Deretter kom debutalbumet Døgnvill, skrevet av Stargate, Lyng, Espen Lind og Amund Bjørklund. Det havnet på tredjeplass på VG-listas albumliste.

Etter debutalbumet turnerte Lyng og var med på ulike TV-opptredener frem til 2010. I tiden som fulgte reiste hun mye og bosatte seg i Brasil og USA. Lyng flyttet til Los Angeles for å jobbe som låtskriver for Honua Music og for å finne et nytt musikalsk uttrykk som artist.  

I 2013 gjorde hun comeback med singelen «PRTeY». Singelen var produsert av Andreas «Axident» Schuller som tidligere har jobbet med blant annet Jason Derulo, Pitbull og Jessie J. Samme år gikk Lyng over til musikkselskapet MER AS hvor Gunnar Greve er manager. I  ga hun ut den Donkeyboy-produserte singelen «Don´t Care», hvilken ble listet både på P1, P3, Mp3, NRJ og på lokalradioer rundt i Norge, etterfulgt av singelen «Electric City». Singelen «Electric City» ble gjort i samarbeid med Nord-Europas største undertøysmerke Sloggi, og musikkvideoen fikk over 140.000 views på kun étt døgn.

I tiden som følger ga hun ut EP’en “LA-Files”, produsert av Andreas Schüller. I januar 2015 var hun aktuell i TV-programmet Mitt Dansecrew på TV 2 og med singelen «Heels Off».

Sommeren 2015 ble låta «Play My Drum» lansert; låta lå stabilt på Spotifys toppliste i flere uker. Sommeren 2015 var hun med på VGs Sommershow-turné og på VG-listekonsertene rundt i Norge. Lyng fremførte «Play My Drum» foran over  mennesker på VG-lista Topp 20 på Rådhusplassen i juni 2015. I november 2015 ga hun ut «Night After Night», produsert av Jesper Borgen og Anders Frøen aka Mood Melodies.  

Hun slapp i januar 2016 singelen «Moonrise», produsert av Anders Frøen aka Mood Melodies som også står bak «Play My Drum» og «Night After Night». Hun lanserte den hos Senkveld med Thomas og Harald med drøye  seere. Sangen ble brukt som kjenningsmelodi for TV-programmet Paradise Hotel. 

I mai 2016 signerte hun med Universal Music og ga ut singelen «Blue» som ble "ukens låt" på P3. I september samme år ga hun ut singelen ”LIQR” i forbindelse med serien ”SKAM” som gikk på NRK. Sangen er selve åpningen av 2. sesong. I November 2016 slapp hun låta «Hiding» og turnerte med den på P4-s Vinterlyd.

Våren 2017 slapp Lyng sin singel «Ta Me Dit» med Morgan Sulele som er tilbake på hennes egen dialekt. Sommeren 2017 slapp hun hiten "Bungalow" feat. Temur. Med disse låtene opptrådte hun på store arenaer med VG-lista turnéen. I november samme år kom låta «Fall» med Onkl P.

I 2018 var Lyng medskribent på sangen «Heads Up» av K-pop-bandet Superjunior. Senere det året ble hun mor, og var tilbake i 2019 med julesangen «Julefantasi» 

I mars 2020 ga hun ut låta «det bli bra igjen» som ble A-lista på P1 i mange uker. Like etter gjorde Sandra en colab med den svenske artisten Axel Schylström med låta “Jag älskar dig (Jeg elsker deg)”

I oktober 2020 utga hun singelen «Kvitt Flagg» skrevet sammen med Ruben Markussen og Magnus Bertelsen. Våren 2021 kom det ny musikk. Bl.a med DJ gruppa TRXD. Senere det året var Lyng med å skrev julehiten «Når Juletiden Senker Seg» - som vant Norges Nye Megahit, og i 2022 kom hun, som låtskriver, på 2. plass i MGP med låten «Someone», fremført av NorthKid.

TV og film 
Hun ble kjent etter sin deltakelse i TV 2-programmet Idol i 2004 som 16-åring. Hun endte på fjerdeplass. I 2006 vikarierte hun som programleder for Idol, sammen med Kåre Magnus Bergh. Våren 2007 deltok Lyng i TV 2s programserie Isdans. Hun måtte trekke seg fra programmet etter at hun ble skadet i en bilulykke. 

I 2014 deltok Lyng i TV 2s realityserie Det sterkeste kjønn med blant annet hennes egen manager Gunnar Greve Pettersen, Petter Solberg og Brita Cappelen Møystad. Senere samme år var hun dommer i TV 2s talentkonkurranse Idol Junior. Vinteren 2015 deltok Lyng i TV 2s programserie Mitt Dansecrew hvor hun endte på en fjerdeplass. I 2016 kom hun på femteplass i TV Norges programserie 71° nord – Norges tøffeste kjendis.

Høsten 2020 deltok hun i den niende sesongen av TV-programmet Stjernekamp på NRK. Lyng kom på andreplass bak Knut Marius Djupvik.

Hun hadde stemmen til sykesøster Victoria i tegnefilmen Valiant.

Diskografi

Album 
 Døgnvill (2005)
 LA-Files (EP) (2014)

Singler 
 «Sommerflørt» (2005)
 «I morgen» (2005) 
 «Hjemsøkt» (2009)
 «PRTeY» (2013)
 «Don’t Care» (2014)
 «Electric City» (2014)
 «Sommerflørt 2» (2014)
 «Heels Off» (2015)
 «Play My Drum» (2015)
 «Night After Night» (2015)
 «Blue» (2016)
 «Moonrise» (2016)
 «LiQR» (2016)
 «Hiding» (2016)
 «Ta Me Dit» (2017)
 «Bungalow» (2017)
 «Når julen kommer» (2017)
 «Julefantasi» (2019)
 «Det bli bra igjen» (2020)
 «Jag älskar dig (Jeg elsker deg)» (2020)
 «Kvitt flagg» (2020)
 «En stjerne skinner i natt» (2020)
 «In My Room» (2021)
 «HUG» (2021)
 «Har du plass?» (2022)
 «Snøkrystalla» (2022)
 «Når julefreden senker seg» (2022)
 «E du nord» (2022)
 «Nordnorsk julesalme» (2022)

Bibliografi 
 God natt, Corny – barnebok, illustrert av Cathrine Sandmæl, Gyldendal 2020
 Gratulerer med dagen, Corny – barnebok, illustrert av Cathrine Sandmæl, Gyldendal 2020
 Ha det, Corny – barnebok, illustrert av Cathrine Sandmæl, Gyldendal 2020
 Den er min, sier Corny – barnebok, illustrert av Cathrine Sandmæl, Gyldendal 2020
 Du klarer det, Corny – barnebok, illustrert av Cathrine Sandmæl, Gyldendal 2021
 Du får ikke være med, Corny – barnebok, illustrert av Cathrine Sandmæl, Gyldendal 2021

Referanser

Eksterne lenker 
 
 
 

Norske sangere
Norske Idol-deltakere
Programledere for «Idol»
Norske barnebokforfattere
Deltakere i Stjernekamp
Personer fra Vefsn kommune